text: ہندوستان اور افریقی ملکوں کے درمیان اس مشق کے اہتمام کا مقصد اقوام متحدہ قیام امن کارروائی کے ساتویں باب کے تحت کانکنی کے دوران انسانی امداد اور قیام امن کارر وائیوں کی منصوبہ بندی اور انعقاد میں شرکت کرنے والے ملکوں کو تربیت فراہم کرنا ہے۔ علاوہ ازیں اس مشق کے دوران شرکت کرنے والے ملکوں کے درمیان اقوام متحدہ کے تفویض کردہ عمل کی بجا آوری کے دوران بہترین طریقہ کار کے باہمی تبادلے کے علاوہ ٹیم سازی اور تکنیکی سطح کے آپریشن پرخصوصی توجہ مرکوز کی جائے گی۔مزید برآں اس میں ایک نئے مشن کا قیام، قیام امن کارروائیوں کے لئے ایک اقوام متحدہ ہیڈ کوارٹر کا قیام،نیز قیام امن مشن کے دوران ملٹری مشاہدین کے مراکز کا قیام ، عام شہریوں کا تحفظ، فوجی تعیناتی، وفد کا تحفظ ، قیام امن مشن کی نگرانی کے متعدد پہلو اور کانکنی کی انسانی امداد سے متعلق متعدد پہلو شامل ہیں۔